open-index/open-wikipedia-markdown huggingface dataset:
ایشیاٹک سوسائٹی

**ایشیاٹک سوسائٹی** کی بنیاد انڈین سول سرونٹ سر ولیم جونز کے ہاتھوں 15 جنوری 1784ء کو فورٹ ولیم، کلکتہ میں منعقد ایک ایسے اجلاس میں رکھی گئی جس کی صدارت خود سر ولیم جونز کر رہے تھے۔ سوسائٹی کے قیام کا مقصد مشرقیات پر تحقیقی کام کو مزید بہتر بنانا اور اسے ترقی دینا تھا۔ ابتدا میں اس کا نام "ایشیاٹک سوسائٹی" تھا، سنہ 1825ء میں اس کا نام بدل کر "دی ایشیاٹک سوسائٹی" کر دیا گیا تاہم اردو میں ایشیاٹک سوسائٹی ہی رائج ہے۔

سنہ 1832ء میں اس کا نام "بنگال ایشیاٹک سوسائٹی" کیا گیا اور سنہ 1836ء میں پھر نام تبدیل ہوا اور اب اس کا نام "رایل ایشیاٹک سوسائٹی آف بنگال" رکھا گیا۔ 1 جولائی سنہ 1951ء کو پھر سے اس کا نام ایشیاٹک سوسائٹی کر دیا گیا۔ یہ سوسائٹی کلکتہ کی پارک اسٹریٹ پر موجود ایک عمارت میں واقع ہے۔ سنہ 1808ء میں سوسائٹی اس عمارت میں منتقل ہوئی تھی۔ 1823ء میں میڈیکل اینڈ فزیکل سوسائٹی آف کلکتہ کی تشکیل ہوئی تو سوسائٹی کے سارے اجلاس ایشیاٹک سوسائٹی ہی میں منعقد ہوتے تھے۔

## کتب خانہ
ہندوستان میں موجود متعدد مقامات پر بکھرے ہوئے مخطوطات کو یکجا کرنا ایشیاٹک سوسائٹی کی اہم سرگرمیوں میں سے ایک تھا۔ چنانچہ سوسائٹی کے کتب خانے میں سنسکرت کے مخطوطات کا بڑا ذخیرہ یکجا ہو گیا۔ فی الحال اس کتب خانے میں تقریباً 117000 کتابیں اور 79000 جرائد و مجلات موجود ہیں جو تقریباً دنیا کی تمام بڑی زبانوں کے ہیں۔ نیز 239 نقشے، اڑتالیس ہزار کتابوں کے مائکروفش، 387003 صفحات کی مائکروفلم، 182 پینٹنگ، 2500 پمفلٹ اور 2150 تصویریں ہیں۔

کتب خانے میں محفوظ سب سے قدیم مطبوعہ کتاب جولی فرمسی کی Astronomicorum Libri ہے جو سنہ 1499ء میں شائع ہوئی تھی۔ اسی طرح کتب خانے میں ان کتابوں کی بھی بڑی تعداد محفوظ ہے جو ہندوستان میں اٹھارویں اور انیسویں صدیوں میں شائع ہوئیں نیز نادر و نایاب کتابوں کا بھی خاصا بڑا ذخیرہ ہے۔ لائبریری کی عظمت کا اندازہ اس بات سے لگایا جا سکتا ہے کہ وہاں چھبیس مختلف رسم الخط میں سینتالیس ہزار مخطوطے محفوظ ہیں۔ ان مخطوطات میں قرآن کا مصور نسخہ، گلستان اور شہنشاہ شاہ جہاں کے دستخط سے مزین پادشاہ نامہ قابل ذکر ہیں۔

## حوالہ جات

## بیرونی روابط
* 
* "Asiatic Society", ''Banglapedia.'' On Line.
* "Asiatic Society of Bengal", Scholarly Societies Project.
* Scanned volumes of the Journal of the Asiatic Society

زمرہ:1780ء کی دہائی میں قائم ہونے والے تعلیمی ادارے
زمرہ:1784ء میں قائم ہونے والی تنظیمیں
زمرہ:برطانوی ہند میں 1784ء کی تاسیسات
زمرہ:بنگالی نشاۃ ثانیہ سے مربوط تعلیمی ادارے
زمرہ:جنوبی ایشیائی مخطوطات
زمرہ:مطالعۂ ایشیا
زمرہ:کولکاتا میں عجائب گھر
زمرہ:بھارت میں فن عجائب گھر اور گیلریاں
زمرہ:ویکی ڈیٹا سے مختلف مختصر وضاحت
زمرہ:ایشیائی فنی عجائب گھر
زمرہ:استشراق
زمرہ:مملکت متحدہ میں کلب اور سوسائٹیاں
زمرہ:کولکاتا
زمرہ:بھارتی تنظیمیں
زمرہ:معاشرتی علوم کی تنظیمیں
زمرہ:بھارت میں کتب خانے
زمرہ:بھارت کے تحقیقی ادارے
زمرہ:بھارت کی اشاعتی کمپنیاں
زمرہ:بھارت میں قائم سائنسی تنظیمیں
زمرہ:مذہب
ہندو تھیٹر

پہلا بنگالی تھیٹر سنہ 1795ء کی ابتدا میں قائم کیا گیا تھا۔ اس کو قائم کرنے کا سہرا روسی ماہر ہندویات ہیراسم اسٹپینووچ لیبیدو کے سر ہے۔ پرسن کمار ٹیگور نے 1831ء میں ہندوستان کا پہلا بنگالی تھیٹر بنوایا اور اسے **ہندو تھیٹر** کا نام دیا۔

## بیرونی روابط
* Modern Indian theatre

زمرہ:ہندوستان میں 1795ء کی تاسیسات
زمرہ:کولکاتا کی ثقافت
زمرہ:بھارتی ڈرامے
زمرہ:ویکی ڈیٹا سے مطابقت رکھنے والی مختصر تفصیل
سنسکرت کالج

**سنسکرت کالج** کلکتہ، مغربی بنگال میں واقع ایک ریاستی یونیورسٹی ہے جہاں سنسکرت زبان، پالی زبان، لسانیات، قدیم ہندوستان اور عالمی تاریخ پر انڈر گریجویٹ کی ڈگری دی جاتی ہے۔

سنسکرت کالج کلکتہ یونیورسٹی سے ملحق ہے۔ 1 جنوری سنہ 1824ء کو کالج کا قیام عمل میں آیا۔ اس لحاظ سے اس کالج کا برصغیر ہند کے قدیم کالجوں میں شمار ہوتا ہے۔

## تاریخ
1 جنوری 1824ء کو جیمز پرنسپ اور ٹامس بیبنگٹن مکالے کی سفارش پر سنسکرت کالج کی بنیاد رکھی گئی۔ اس وقت لارڈ امھیریسٹ گورنر جنرل تھے۔ سنسکرت کے معروف عالم مہیش چندر نیائے رتن بھٹاچاریہ اس کالج کے اٹھارہ برس صدر مدرس رہے۔ برطانوی عہد کے بنگال میں تعلیمی نظام کی اصلاح و ترقی میں مہیش چندر کا فیصلہ کن کردار رہا ہے۔ سنسکرت کی تعلیم میں ٹول نظام پر نظر ثانی کی اور نئے اپادھیوں (القاب) کو متعارف کرایا۔

تاہم یہ ادارہ اس وقت زیادہ مشہور ہوا جب سنہ 1851ء میں ایشور چندر ودیا ساگر اس کے صدر مدرس بنے، انھوں نے برہمن بچوں کے علاوہ دوسری ذاتوں کے بچوں کو بھی ادارے میں داخلہ دلوایا۔

سنہ 1824ء سے 1851ء تک کالج میں صدر مدرسی کا کوئی عہدہ نہ تھا، بلکہ ادارے کی سربراہی ایک معتمد کے سپرد ہوتی۔ سنہ 1851ء سے یہ عہدہ قائم ہوا اور ایشور چندر اس کے صدر مدرس بنائے گئے۔

### یونیورسٹی میں تبدیلی
سنسکرت کالج کو یونیورسٹی میں تبدیل کرنے کا فیصلہ 17 دسمبر 2015ء کو سنسکرت کالج اینڈ یونیورسٹی، ویسٹ بنگال بل 2015 کے تحت منظور ہوا۔ 19 فروری 2016ء کو یونیورسٹی بنی اور 15 جون 2016ء کو یونیورسٹی کا باقاعدہ آغاز ہوا جب اس کے پہلے شیخ الجامعہ دلپ کمار موہنتا نے ادارے میں قدم رکھا۔

## کیمپس
سنسکرت کالج کلکتہ کے وسط میں موجود کالج اسٹریٹ پر واقع ہے۔ کالج کی ہندو اسکول، پریزیڈنسی یونیورسٹی، کلکتہ یونیورسٹی اور انڈین کافی ہاؤز سے قربت اس کی مرکزیت میں مزید اضافے کا باعث بنتی ہے۔

## حوالہ جات

## بیرونی روابط
* 

زمرہ:1824ء میں قائم ہونے والے تعلیمی ادارے
زمرہ:بنگالی نشاۃ ثانیہ سے مربوط تعلیمی ادارے
زمرہ:تاریخ کولکاتا
زمرہ:سنسکرت
زمرہ:کولکاتہ کی جامعات و کالج
زمرہ:مغربی بنگال میں جامعات کے نامکمل مضامین
زمرہ:ہندوستان میں 1824ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:Articles using infobox university
زمرہ:Pages using infobox university with the affiliations parameter
شیخ محمد عبد اللہ

**شیخ محمد عبد اللہ** (5 دسمبر 1905 تا 8 ستمبر 1982) ایک کشمیری سیاست دان تھے جنھوں نے جموں اور کشمیر کی سیاست میں مرکزی کردار ادا کیا۔ خود کو "شیر کشمیر" کا لقب دینے والے، عبد اللہ جموں و کشمیر نیشنل کانفرنس کے بانی رہنماؤں میں سے ایک اور جموں و کشمیر کے چوتھے اہم وزیر اعلیٰ تھے۔ انھوں نے مہاراجا ہری سنگھ کی حکمرانی کی مخالفت کی اور کشمیر کے حق خود مختاری پر زور دیا۔

انھوں نے 1947ء میں بھارت کے قبضے کے بعد جموں و کشمیر کے دوسرے وزیر اعظم کے طور پر اپنی خدمات سر انجام دیں اور بعد میں انھیں جیل ڈالا اور جلاوطن کیا گیا۔ انھیں 8 اگست 1953ء کو وزیر اعظم کی حیثیت سے مسترد کر دیا گیا اور بخشی غلام محمد کو نئے وزیر اعظم کے طور پر تعینات کیا گیا۔ 1965ء میں 'صدر ریاست' اور 'وزیر اعظم' کی بجائے 'گورنر' اور 'وزیر اعلیٰ' کی اصلاحات استعمال کی جانے لگیں۔ شیخ عبد اللہ نے 1974ء کے معاہدے کے تحت دوبارہ ریاست کا وزیر اعلیٰ بن کر ریکارڈ قائم کر دیا اور 8 ستمبر 1982ء میں اپنی موت تک اسی عہدے پر فائز رہے۔

شیخ عبد اللہ سرینگر کے مضافاتی گاؤں سورا میں پیدا ہوئے۔ ان کی پیدائش اپنے والد شیخ محمد ابراہیم کی موت کے گیارہ دن بعد ہوئی۔ ان کے والد ایک درمیانی طبقے کے کارخانہ دار اور کشمیری شالوں کے تاجر تھے۔ وہ راگھو رام نامی ایک کشمیری پنڈت کی نسل سے تھے جس نے 1722ء میں صوفی راشد بلخی کے ہاتھوں اسلام قبول کیا۔ عبد اللہ کی خود کی لکھی ہوئی سوانح حیات آتش چنار کے مطابق قبول اسلام کے بعد انھوں نے اپنا نام شیخ محمد عبد اللہ رکھ لیا۔

شیخ عبد اللہ کے مطابق، ان کے سوتیلے بھائی نے ان کی ماں کے ساتھ برا سلوک کیا اور ان کا ابتدائی بچپن انتہائی غربت میں گذرا۔ ان کی ماں یہ جانتی تھی کہ اس کے بچوں کو مناسب تعلیم حاصل کرنا چاہیے اور اس طرح وہ بچپن میں ہی ایک روایتی اسکول یا مکتب میں داخل ہو چکے تھے جہاں انھوں نے قرآن کریم کی تلاوت اور کچھ بنیادی فارسی نسخے جیسے گلستان سعدی، پدشناما وغیرہ پڑھے۔ پھر 1911ء میں انھیں ایک پرائمری اسکول میں داخل کیا گیا جہاں انھوں نے تقریباً دو سال تک تعلیم حاصل کی۔

تاہم، ان کے خاندانی حجام محمد رمضان نے اپنے چاچا پر زور دیا کہ انھیں دوبارہ اسکول واپس بھیج دیا جائے۔ انھیں اسکول جانے کے لیے تقریباً دس میل تک پیدل سفر کرنا پڑتا تھا اور واپسی بھی ایسے ہی ہوتی لیکن ان کے اپنے الفاظ میں اسکول تعلیم حاصل کرنے کی اجازت ملنے کی خوشی اتنی زیادہ تھی کہ یہ سفر کی مشقت انھیں معمولی لگتی تھی۔ انھوں نے 1922ء میں پنجاب یونیورسٹی سے اپنا میٹرک کا امتحان پاس کیا۔

## مزید دیکھیے
* مسئلہ کشمیر

## حوالہ جات

زمرہ:اسلامیہ کالج لاہور کے فضلا
زمرہ:بھارت کی دستور ساز اسمبلی کے ارکان
زمرہ:بھارت کے قیدی اور زیر حراست افراد
زمرہ:بھارت میں تدفین
زمرہ:بھارتی سیاست دان
زمرہ:بھارتی شخصیات
زمرہ:بھارتی مسلم شخصیات
زمرہ:برطانوی ہند کے قیدی اور زیر حراست افراد
زمرہ:بیسویں صدی کے ہندوستانی مسلمان
زمرہ:پدم بھوشن وصول کنندگان
زمرہ:جامعہ علی گڑھ کے فضلا
زمرہ:جموں و کشمیر قانون ساز اسمبلی کے ارکان
زمرہ:جموں و کشمیر کے وزرائے اعلیٰ
زمرہ:چھوٹے پیغام خانوں کا استعمال کرنے والے مضامین
زمرہ:ساہتیہ اکیڈمی اعزاز یافتگان برائے اردو ادب
زمرہ:شخصیات جو دفتر میں انتقال کر گئے
زمرہ:ضلع سری نگر کی شخصیات
زمرہ:عبد اللہ سیاسی خاندان
زمرہ:فعالیت پسند آزادی
زمرہ:کشمیری آزادی کے فعالیت پسند
زمرہ:کشمیری شخصیات
زمرہ:ویکی ڈیٹا سے مختلف مختصر وضاحت
زمرہ:1905ء کی پیدائشیں
زمرہ:1982ء کی وفیات
پالوس دے لا فرونتیرا

**پالوس دے لا فرونتیرا** (ہسپانوی: **Palos de la Frontera**) ہسپانیہ کے صوبہ ویلبا میں واقع ایک شہر ہے۔ یہ شہر کرسٹوفر کولمبس کے پہلے سفر 1492ء کی روانگی کے لیے مشہور ہے۔

## تاریخ
اِس شہر کی بنیاد 1322ء میں رکھی گئی تھی۔

## آبادی
2015ء کے مطابق یہاں 10,365 افراد آباد تھے۔

زمرہ:صوبہ ویلبا کی بلدیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:اندلوسیا کے آباد مقامات
زمرہ:بندرگاہ شہر
رودریگو دی تریانا

**رود ریگو دی تریانا** (پیدائش: 1469ء – وفات: 1535ء) ہسپانوی سیاح، مہم جو اور کرسٹوفر کولمبس کا ممالک امریکہ کی دریافت میں شریک کار تھا۔ خیال کیا جاتا ہے کہ اُس نے پہلی بار امریکی خطے کو دیکھا۔

## سوانح
رودرِیگو 1469ء میں ہسپانیہ کے صوبہ ویلبا کے ایک شہر لیپے میں پیدا ہوا۔ اُس کے والدین مٹی کے برتن بنایا کرتے تھے۔ اُس کی والدہ تریانا سے تھی، اِسی لیے اُس کے نام کے ساتھ تریانا لکھا گیا۔ 
## سمندری سفر
[تصغیر|[اشبیلیہ|تریانا میں رودرِیگو کا یادگاری مجسمہ]]

1492ء میں رودرِیگو کرسٹوفر کولمبس کے ہمراہ امریکی ممالک کی طرف روانہ ہوا۔ 12 اکتوبر 1492ء کو کولمبس نے پہلی بار بہاماس کے ایک جزیرہ کو دیکھا جس کو اُس نے اُس کے رہائشیوں کے نام پر گوآن ہانی کہنا شروع کیا۔12 اکتوبر 1492ء کی شب 2 بجے جب کولمبس بہاماس پر اُترا تو اُس نے خوشی سے ہسپانوی میں کہا:   "¡Tierra! ¡Tierra!" جس کا انگریزی میں ترجمہ  (Land! Land!) سے کیا گیا ہے۔  کولمبس نے اپنے جریدے میں دعویٰ کیا ہے کہ اس نے چار گھنٹے پہلے ایک روشنی کو "موم کی ایک چھوٹی موم بتی کی طرح اٹھتے اور گرتے" دیکھا تھا، لیکن یہ اتنا واضح تھا کہ اس نے زمین کی تصدیق کرنے کی ہمت نہیں کی۔

روڈریگو نے بحیرہ کیریبین میں لوکیاس جزیرہ نما (جسے آج بہاماس کہا جاتا ہے) میں ایک چھوٹا جزیرہ دیکھا تھا۔ اس جزیرے کا نام کرسٹوفر کولمبس نے سان سلواڈور رکھا تھا،

بعد ازاں کولمبس کو بہاماس کی دریافت کا سہرا باندھ دیا گیا اور رودرِیگو صفحات تاریخ میں گمنام ہو گیا۔ رودرِیگو  ٹریانا اس بے ایمانی سے بیزار تھا۔ اسپین واپسی کے بعد،رودرِیگو   ٹریانا نے افریقہ کا سفر کیا۔

ناسا کی ڈیپ اسپیس کلائمیٹ آبزرویٹری، ایک سیٹلائٹ جس کا اصل مقصد پوری زمین کا تقریباً مسلسل نظارہ فراہم کرنا تھا، کا نام ابتدائی طور پر روڈریگو ڈی ٹریانا کے نام پر رکھا گیا تھا۔

## وفات
1525ء میں رودرِیگو نے مشرقی ممالک کا سفر اختیار کیا جہاں 1535ء میں جزائر ملوک میں وہ 66 سال کی عمر میں فوت ہوا۔
## مزید دیکھیے

*کرسٹوفر کولمبس
*بہاماس
*گوآن ہانی
*جزائر ملوک

## حوالہ جات

زمرہ:1469ء کی پیدائشیں
زمرہ:1535ء کی وفیات
زمرہ:کرسٹوفر کولمبس
زمرہ:ہسپانوی مسلم
زمرہ:پندرہویں صدی کی ہسپانوی شخصیات
زمرہ:نو مسلمین
زمرہ:ویلبا کی شخصیات
زمرہ:شمالی امریکا کے ہسپانوی مہم جو
زمرہ:اشبیلیہ کی شخصیات
زمرہ:بحری کپتان
زمرہ:ہسپانوی شخصیات
زمرہ:ہسپانوی ملاح
زمرہ:صوبہ ویلبا کی شخصیات
مساوی مواقع

**مساوی مواقع** جدید دنیا میں ملکی، تجارتی اور کاروباری ماحول میں وسیع پیمانے پر قبول کیا گیا ایک تصور ہے۔ اس تصور کی رو سے دنیا بھر میں بغیر کسی بھید بھاؤ، نسلی، مذہبی، رنگ اور اسی طرح کے امتیاز کے لوگوں تعلیم، تربیت اور روزگار جیسے اہم اور دور رس نتائج کے حامل معاملوں میں مواقع فراہم کیے جاتے ہیں۔ تاہم اس تصور میں کچھ استثنائی صیغے بھی ممکن ہے، جس کی چند مثالیں ذیل میں درج ہیں:

1. عام طور سے ریسیشنسٹ (receptionist) اور ٹیلی کالر کی ملازمتیں عورتوں کو دی جاتی ہیں۔ اس کے پس پردہ یہ تصور ہے کہ عورتوں کا ان جائدادوں پر کام کرنا زیادہ اثر انگیز ہوگا۔ ٹیلی کالنگ میں چوں کہ بازار کاری اور کاروباری تجارت کا پہلو پوشیدہ ہوتا ہے، جسے فون کال پانے والے لوگ زیادہ پسند نہیں کرتے۔ تاہم یہ تصور ہے کہ عورتیں اگر فون کال کریں تو ان کالوں کو پانے والے لوگ غصے یا ناپسندیدگی کے اظہار میں کم متشدد ہوں گے۔
2. ایسے ادارے جن کا کام راتوں میں دیر تک یا راتوں ہی میں ہوا کرتا ہے کہ، اپنے کاموں کو پورا کرنے کے لیے زیادہ تر مردوں کو پسند کرتے ہیں۔ حالاں کہ جدید طور پر ادارہ جات میں ترقی اور خاندانوں کے بکھراؤ کی وجہ سے اب عورتیں بھی ایسے کاموں کو لینے تامل نہیں کر رہی ہیں۔
3. ایسی ملازمتیں جن میں گھومنے پھرنے کا عنصر زیادہ ہوتا ہے، وہاں آدمیوں کو پسند کیا جاتا ہے۔ عورتوں کو، چاہے وہ شادی شدہ ہوں یا غیر شادی شدہ، اکثر خاندانی ذمے داریوں (family commitments)، طبیعت کی نزاکت اور دیگر وجوہ کی وجہ سے پسند نہیں کیا جاتا ہے۔
4. کچھ ملازمتوں میں حکومتیں سماج کے ایک مخصوص طبقے کو ترجیح دیتی ہیں۔ اس کی وجہ اس طبقے کی پسماندگی ہے۔ پھارت میں تعلیمی اور ملازمتی مواقع میں حکومت درج فہرست طبقات و درج فہرست قبائل کو ترجیح دیتی ہے۔ اس زمرے کے لوگوں کو کم اہلیتی نشانات، زیادہ عمر وغیرہ کے باوجود مخصوص آبادی کے تناسب میں ملازمتیں دی جاتی ہیں۔
5. کچھ ملازمتوں میں جسمانی حرکت اور صحت بدن کو خاص دخل دیا جاتا ہے۔ اسی ملازمت جس میں دوڑ دھوپ زیادہ ہو، اپاہج لوگوں کو نہیں دی جاتی ہے۔ اس استثنائی کیفیت کو خاص طور پر کھل کر بیان کیا جانا چاہیے اور اس کی توضیح ضروری ہے، بہ طور دیگر یہ صحت بدنی کا امتیاز (ableism) قرار دیا جائے گا اور اسے کئی ملکوں کی عدالتوں میں چیلنج کیا جا سکتا ہے۔
6. مخصوص حالات کی استتثنائی یا امتیازی کیفیت ہو سکتی ہے۔ مثلًا ریاستہائے متحدہ امریکا میں ایک امریکی نژاد مسیحی شخص کو بیکری میں اس کی لمبی ڈاڑھی کی وجہ سے ملازمت نہیں دی گئی تھی۔ وہ اس کے خلاف عدالت میں اپیل کرنے گیا تھا۔ عدالت نے بیکری کے موقف کو درست قرار دیا اور کہا کہ یہ خدشہ قوی اور قابل یقین ہے کہ اس کے بال کسی بیکری کی شے میں گر سکتے ہیں اور یہ درست نہیں ہوگا۔
7. مذہبی مقامات اور مذہبی رسوم کی ادائیگی کے لیے کسی شخص کا فطری طور پر اسی مذہب اور اسی مسلک کا ہونا ضروری ہے۔ اس استثنا کو بھی منطقی طور پر مذہبی لوگ اور عقلیت پسند ملحد لوگوں نے تک تسلیم کیا ہے۔

## مساوی مواقع کی کوششیں
* پاکستان میں یونیسکو کی طرف سے شروع کردہ ایک اسکیم کے تحت ایک موبائل فون کمپنی کے تعاون سے موبائل فون پر خواندگی کورسز متعارف کروائے گئے ہیں۔
* الاباما یونیورسِٹی میں موجود الاباما نیشنل گارڈسمین کوالاباما کے شُمالی ضلع کے یونائیٹڈ اِسٹیٹس کی ضلعی عدالت کے آخری اور واضح حُکم کو 1963ء میں لاگو کرنا پڑا۔ وہ حُکم یہ تھا کہ الاباما کے دوایسے رہنے والوں کو داخلہ دیا جائے جو صاف طور سے قابِل تھے اور پیدائیشی طور پر نیگرو تھے۔

## حوالہ جات

زمرہ:امتیاز
زمرہ:حقوق مساوات
زمرہ:شناختی سیاست
زمرہ:ضد نسل پرستی
زمرہ:مساوات
زمرہ:معاشرتی نامساوات
زمرہ:ویکی ڈیٹا سے مختلف مختصر وضاحت
زمرہ:حریت پسندی
شاہو اول

**شاہو بھونسلے** (1682ء – 1749ء) اپنے داد شیواجی کی قائم کردہ مرہٹہ سلطنت کے پانچویں چھترپتی تھے۔ شاہو بھونسلے شیواجی کے جانشین اور ان کے فرزند سمبھاجی کے بیٹے تھے۔ شاہو کو بچپن میں ان کی والدہ کے ساتھ سنہ 1689ء میں مغل سردار ذو الفقار خان نصرت جنگ نے قید کر لیا تھا۔ 1707ء میں جب اورنگ زیب کی وفات ہوئی تو سرکردہ مغل درباریوں نے یہ سوچ کر شاہو کو آزاد کر دیا کہ مرہٹوں کا سردار ہمارا دوست ہوگا تو مفید اتحادی ثابت ہوگا۔ قید سے آزادی کے بعد سنہ 1708ء میں انھیں مرہٹہ تخت کے حصول کے لیے تارا بائی سے ایک چھوٹی سی جنگ لڑنی پڑی۔

شاہو کے عہد حکومت میں مرہٹوں کی طاقت اور اثر و رسوخ برصغیر ہندوستان کے تمام اطراف میں پھیل گئے۔ تاہم ان کی وفات کے بعد یہ طاقت چھترپتی کے ہاتھوں سے نکل کر ان کے وزیروں (پیشواؤں) اور جرنیلوں کے ہاتھوں میں آگئی جنھوں نے اپنی اپنی جاگیریں بنا لی تھیں۔ ان میں شندے، ہولکر، گائیکواڑ اور ناگپور کے بھونسلے قابل ذکر ہیں۔

## سلطنت کی توسیع
شاہو مہاراج کے ابتدائی دور حکومت میں بالاجی وشوناتھ ان کے پیشوا تھے۔ ان کے بعد اگلے پچاس برسوں میں وشوناتھ کے بیٹے باجی راؤ اول اور پوتے بالاجی باجی راؤ نے اپنے ماہر فوجی جرنیلوں شندے، ہولکر، گائیکواڑ، پوار اور ناگپور کے بھونسلوں کی مدد سے برصغیر ہند کے تمام اطراف میں مرہٹہ سلطنت کو پہنچا دیا۔

## خاندان
شاہو کی چار بیویاں اور چار بیٹیاں تھیں۔ اولاد نرینہ سے محروم تھے اس لیے دو بچوں فتح سنگھ اول اور راجا رام دوم کو گود لیا (راجا رام بعد میں ستارا کے راجا بنے)۔ راجا رام دوم کو شاہو کی خدمت میں تارا بائی نے یہ کہہ کر پیش کیا تھا کہ یہ لڑکا ان کا پوتا اور شیواجی کی اولاد میں سے ہے، لیکن بعد میں تارا بائی اپنے اس قول سے پھر گئیں۔ شاہو مہاراج کی وفات کے بعد ان کے تمام اختیارات پیشوا بالاجی باجی راؤ کو منتقل ہو گئے۔

## حوالہ جات

زمرہ:1682ء کی پیدائشیں
زمرہ:1749ء کی وفیات
زمرہ:اٹھارہویں صدی کے ہندوستانی بادشاہ
زمرہ:ستارا کے مہاراجا
زمرہ:کامنز زمرہ جس کا ربط ویکی ڈیٹا پر ہے
زمرہ:تاریخ ہند کے نامکمل مضامین
زمرہ:ہندوستانی فرماں روا
زمرہ:مرہٹہ سلطنت
فاروق عبد اللہ

**فاروق عبد اللہ** (تاریخ پیدائش21 اکتوبر 1937ء) بھارتی سیاست دان ہیں۔ انھوں نے 1982 سے کئی مواقع پر جموں و کشمیر کے وزیر اعلیٰ کی حیثیت سے کام کیا اور 2009 اور 2014 کے درمیان میں نئی اور قابل تجدید توانائی کے وزیر کے طور پر خدمات سر انجام دیں۔ وہ جموں و کشمیر کے سابق وزیر اعلیٰ عمر عبد اللہ کے والد ہیں۔
فاروق عبد اللہ مجوزہ سیاست دان اور قومی کانفرنس کے سربراہ شیخ عبد اللہ اور بیگم اکبر جہان کے گھر پیدا ہوئے۔ انھوں نے ٹینڈیل بسکوئے اسکول میں تعلیم حاصل کی اور بعد ازاں ایم بی بی ایس کی ڈگری ایس ایم ایس میڈیکل کالج، جے پور سے حاصل کی۔ اس کے بعد طب کی پریکٹس کے لیے انھوں نے برطانیہ کا سفر کیا۔

انھوں نے مولی سے شادی شدہ کی جو برطانوی نژاد کی نرس تھی۔ ان کا ایک بیٹا عمر اور تین بیٹیاں صفیہ، حنا اور سارہ ہیں۔ ان کے بیٹے عمر عبد اللہ لوک سبھا کے رکن تھے اور جموں و کشمیر کے وزیر اعلیٰ تھے، اس طرح ریاست اور قومی سیاست میں بھی شامل ہیں۔
سارہ کی شادی کانگریس کے سیاست دان سچن پائلٹ سے ہوئی۔
عبد اللہ 1980ء کے عام انتخابات میں سرینگر لوک سبھا کے انتخابی حلقے سے بلامقابلہ منتخب ہوئے۔
جب عبد اللہ نے جموں و کشمیر کے سیاسی میدان میں قدم رکھا
تو انھیں اگست 1981 میں نیشنل کانفرنس کا صدر مقرر کیا گیا۔ ان کی اہم قابلیت یہ تھی کہ وہ شیخ عبد اللہ کے بیٹے اور وارث تھے۔ 1982 میں اپنے والد کی وفات کے بعد فاروق عبد اللہ ریاست کے وزیر اعلیٰ بن گئے۔ 1984ء میں نیشنل کانفرنس کا ایک گروہ جو ان کے سالے غلام محمد شاہ کے زیر صدارت تھا، ٹکڑوں میں بٹ گیا جس سے اس کی حکومت ختم ہوئی اور وہ برطرف ہو گیا۔ بعد میں شاہ صاحب کانگریس کی مسلسل حمایت کی وجہ سے وزیر اعلیٰ بن گئے۔

1986 میں، جی ایم شاہ کی حکومت جنوبی کشمیر میں فرقہ وارانہ فسادات کے بعد برطرف ہو گئی اور ایک نئی قومی کانفرنس میں، کانگریس حکومت کے عبد اللہ نے وزیر اعلیٰ کے طور پر حلف اٹھا لیا۔ 1987 ء میں نئے انتخابات ہوئے اور قومی کانفرنس کانگریس اتحاد نے دھوکا دہی کے ذریعے انتخابات جیت لیے۔

## حوالہ جات

## بیرونی روابط

|-

|-

|-

|-

|-

زمرہ:1937ء کی پیدائشیں
زمرہ:بقید حیات شخصیات
زمرہ:بھارتی مسلم شخصیات
زمرہ:پندرہویں لوک سبھا کے اراکین
زمرہ:جموں و کشمیر سے راجیہ سبھا کے ارکان
زمرہ:جموں و کشمیر سے لوک سبھا کے ارکان
زمرہ:جموں و کشمیر قانون ساز اسمبلی کے ارکان
زمرہ:جموں و کشمیر کے وزرائے اعلیٰ
زمرہ:جموں و کشمیر میں قائدین حزب اختلاف
زمرہ:ساتویں لوک سبھا کے ارکان
زمرہ:سترہویں لوک سبھا کے ارکان
زمرہ:سولہویں لوک سبھا کے اراکین
زمرہ:عبد اللہ سیاسی خاندان
زمرہ:کشمیری شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:بھارت کے قیدی اور زیر حراست افراد
زمرہ:بھارتی کابینہ کے ارکان
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے ہندوستانی مسلمان
زمرہ:اکیسویں صدی کے ہندوستانی مسلمان
بنگالی ادب

**بنگالی ادب** (، *Bangla Sahityô*) بنگالی زبان زبان کی تحریروں سے عبارت ہے۔ بنگالی ادب میں سب سے قدیم کام **چاریپاڈا** ہے، یہ بدھ مت کے مذہبی گیتوں کے مجموعے ہیں، جو دسویں اور گیارہویں صدی عیسوی کے ہیں۔ اس کے بعد، بنگالی ادب کو وقت کے دو خطوط میں تقسیم کیا جاتا ہے − قرون وسطی (1360–1800) اور جدید (1800ء کے بعد سے )۔

قرون وسطی کا بنگالی ادب مختلف اصناف شاعری پر مشتمل ہے، بشمول ہندو مذہبی کتابوں کے (مثال کے طور پر منگل کاویا)، اسلامی رزمیے (مثال کے طور پر سید سلطان اور عبد الحاکم کا کام)، سنسکرت، عربی اور فارسی متون کے تراجم، ویشنوی متون (مثال کے طور پر سوانح چیتنیا مہاپربھو) اور غیر مذہبی مسلم شعرا کے متون (مثال کے طور پر Alaol کا کام)۔

بنگالی ادب میں ناول انیسویں صدی کے وسط میں متعارف ہوا۔ رابندر ناتھ ٹیگور، ایک شاعر، ڈراما نگار، ناول نگار، مصور، مضمون نگار، موسیقار اور سماجی مصلع، بنگالی ادب کی سب سے معروف شخصیت ہیں۔ جنھیں 1913ء میں ادب کا نوبل انعام ملا۔ تقسیم ہند کے بعد بنگالی ادب سابق مشرقی پاکستان کے ادب پر مشتمل ہے (آج کے دور میں بنگلہ دیش) اور مغربی بنگال۔

## قدیم بنگالی زبان
تصغیر|''چریاپد'' (चर्यापद) کا مخطوطہ

نئی بنگالی میں لکھا گیا پہلا کام،  دسویں اور گیارہویں صدی عیسوی کا ہے۔ جسے عموماً **چاریپاڈا** کہا جاتا ہے، یہ بدھ مت کے مذہبی/باطنی گیت ہیں جو مختلف بدھ غیب گوئی کرنے والے شعرا: لوی پاٹ، کن پاٹ، ککری پاٹ، چاتل پاٹ، بھسوکو پاٹ، کاملی پاٹ، دھندھان پاٹ، شانتی پاٹ، شابر پاٹ وغیرہ نے لکھے۔
ممتاز بنگالی ماہر لسانیات ہرپرساد شاستری نے 1907ء میں رائل کورٹ لائبریری سے کجھور کے پتوں پر لکھا *چاریپاڈا* مخطوطہ دریافت کیا۔

## رابندر ناتھ ٹیگور کا اثرا
رابندر ناتھ ٹیگور شاید بنگالی ادب کی سب سے متاثرکن شخصیت ہیں، ان کو 1913ء میں ادب کا نوبل انعام ملا۔ ٹیگور کئی دہائیوں تک بنگالی اور ہندوستانی فلسفیانہ اور ادبی منظر پر چھائے رہے۔ ٹیگور کے 2,000 گیت مغربی بنگال اور بنگلہ دیش کی ثقافت کی وضاحت میں مرکزی اہمیت رکھتے ہیں۔ ٹیگور بنگلہ دیش اور بھارتے دونوں ممالک کے قومی ترانوں کے خالق ہیں، دونوں ترانے بنگالی میں لکھے گئے۔ دیگر اہم کاموں میں نظموں کی کتاب گیتانجلی، کئی افسانے اور کچھ ناول ہیں۔ گیتانجلی پر ان کو 1913ء میں نوبل انعام ملا۔
## اہم شخصیات
### ناول نگار
* شرت چندر چیٹرجی
* جگدیش چندر بوس
* بیگم رقیہ سخاوت

### افسانہ نگار
* رابندر ناتھ ٹیگور
* ستیہ جیت رائے
* سید ولی اللہ

### شعرا
* اتول پرساد سین
* رابندر ناتھ ٹیگور
* قاضی نذر الاسلام

## مزید دیکھیے

* بنگالی ناول
* بنگالی ثقافت میں بھوت

## حوالہ جات

## بیرونی روابط

* Library of Congress – Bengali Section
* Bengali Literature Archive
* Influence of Baudelaire on Bengali Poetry baudelaireetbengale.blogspot.com
* An English Magazine on Bengali literature edited by Sayeed Abubakar

بنگالی ادب
زمرہ:ادب بلحاظ نسلیت
زمرہ:بنگالی ثقافت
زمرہ:بنگالی زبان کے بیرونی روابط پر مشتمل مضامین
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:بھارتی ادب بلحاظ زبان
زمرہ:تاریخ ادب
دیوداس (1955ء فلم)

**دیوداس** سنہ 1955ء میں بنی بالی ووڈ کی ایک ڈراما فلم ہے جس کی ہدایت بمل رائے نے دی تھی۔ یہ فلم شرت چندر چٹوپادھیائے کے اسی نام کے ناول پر مبنی تھی۔ دلیپ کمار نے فلم کا ٹائٹل کردار ادا کیا تھا جبکہ وجینتی مالا نے چندرمکھی نامی ایک ایسی طوائف کا موثر ترین رول کیا تھا جو اپنے سینے میں ایک نرم اور مہربان دل رکھتی ہے۔ اسی فلم سے سچترا سین نے پاروتی نامی کردار کے ساتھ بالی ووڈ میں قدم رکھا۔ موتی لال، نذیر حسین، مراد، پروتما دیوی، افتخار اور شیوراج نے جہاں فلم کے دیگر اہم کردار نبھائے وہیں پران اور جانی واکر نے مہمان اداکار کے طور پر اپنی جھلک دکھلائی تھی۔ سنہ 2005ء میں انڈیا ٹائمز موویز نے دیوداس کو ان 25 سرفہرست بالی ووڈ فلموں کی فہرست میں شامل کیا تھا جو ہر فلم بین کو دیکھنا چاہئیں۔آئیووا یونیورسٹی کی فہرست برائے ٹاپ ٹین بالی ووڈ فلمیں میں دیوداس کو دوسرے نمبر پر رکھا گیا۔ کمل بوس کی سینماٹوگرافی اور لائٹنگ بھی اس فلم کی خاصیت رہی جس کے سہارے مہر بہ لب ہیرو دلیپ کمار کی جذبات نگاری کی شاندار عکاسی کی گئی تھی۔

## پلاٹ
فلم کی کہانی جاگیردارانہ دیہی بنگال کے پس منظر میں ہے۔ دیوداس 1910ء کی دہائی کے ایک امیر براہمن بنگالی گھرانے کا نوجوان ہے۔ پارو، عرف پارویتی ایک بنگالی متوسط طبقے کے برہمن خاندان کی جوان عورت ہے، لیکن ذات امتیاز اور رتبے کے لحاظ سے قدرے کم کی حیثیت سے تعلق رکھنے والی ہے۔ دونوں خاندان ایک گاؤں کے رہائشی تھے اور ان کے بچے پارو اور دیوداس بچپن کے دوست تھے۔

دیوداس کچھ برس کے لیے کلکتہ (اب کولکاتا) کے ایک اقامتی اسکول میں رہنے اور تعلیم حاصل کرنے کے لیے جاتا ہے۔ جب دیوداس (دلیپ کمار) کی تعلیم مکمل ہوتی ہے تو واپس اپنے گاؤں آتا ہے۔ پارو (سچترا سین) اسے دیکھتی ہے تو اس کی پچپن کی محبت جاگ اثھتی ہے۔ اور وہ شادی کر کے ایک ساتھ زندگی گزارنے کا سوچتی ہے۔ رواج کے مطابق پارو کے والدین پارو کا رشتہ لے کر دیوداس کے گھر چلے جاتے ہیں۔

## اداکار
* دلیپ کمار بطور دیوداس مکھرجی
* سچترا سین بطور پاروتی چکربورتی/پارو
* ویجینتی مالا بطور چندر مکھی
* موتی لال (اداکار) بطور چنی بابو
* نذیر حسین بطور دھرم داس
* مراد بطور ناراین مکھرجی، دیوداس کا باپ
* پراتما دیوی بطور ہاریمتی، دیوداس کی ماں
* شیوراج بطور نیل کانتھ چکربورتی، پاروتی کا باپ
* افتخار بطور دیوجا داس، دیوداس کا بڑا بھائی
* کنہیا لال بطور استاد
* ساریتا دیوی بطور پارو کی دادی
* منی جٹرجی بطور بھوان چودھری، پاروتی کا شوہر
* نانا پالسیکر بطور بازاروں میں گانے والا
* دلاری بطور بازاروں میں گانے والی
* پروین پاول بطور دیوداس کی بھابھی
* پران (اداکار) بطور چندر مکھی کا سرپرست
* جانی واکر بطور چندر مکھی کا سرپرست
* آشم کمار
* رام کماری
* وکرم کپور
* وید
* بے بی ناز بطور پاروتی کا پچپن

## مزید دیکھیے
* دیوداس

## حوالہ جات

زمرہ:1950ء کی دہائی کی ہندی زبان کی فلمیں
زمرہ:1955ء کی فلمیں
زمرہ:بمل روے کی ہدایت کاری میں بننے والی فلمیں
زمرہ:بھارتی رزمیہ فلمیں
زمرہ:بھارتی رومانوی فلمیں
زمرہ:بھارتی رومانوی ڈراما فلمیں
زمرہ:بھارتی فلمیں
زمرہ:کولکاتا میں فلم سیٹ
زمرہ:1955ء کی ڈراما فلمیں
زمرہ:ہندی زبان کی فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی سیاہ و سفید فلمیں
زمرہ:ہندوستان میں طوائفیں کے بارے میں فلمیں
زمرہ:بھارتی ناولوں پر مبنی فلمیں
زمرہ:ایس ڈی برمن کی مرتب کردہ موسیقی پر مشتمل فلمیں
زمرہ:دیوداس فلمیں
زمرہ:1950ء کی دہائی کی رومانوی ڈراما فلمیں
زمرہ:ڈراما فلمیں
کان (فرانس)

**کان** (؛ ) فرانس کا ایک شہر ہے۔ یہ ایک کمیون ہے جو محکمہ آلپ-ماریتیم میں واقع ہے۔ اس کی وجہ شہرت کان فلم فیسٹیول کی میزبانی ہے۔

## بیرونی روابط

* 
* The City Hall official website 
* Cannes Tourist Office official website 
* Cannes Film Festival official website  

کان
زمرہ:کامنز زمرہ جس کا ربط ویکی ڈیٹا پر ہے
زمرہ:صفحات مع گراف
زمرہ:آلپ-ماریتیم کے کمیون
کان فلم فیسٹیول

**کان فیسٹیول** یا **[[کان میلہ]]** یا **[[کان تہوار]]** (; ؛ تلفظ: ) جس کا نام 2002ء تک **انٹرنیشنل فلم فیسٹیول** (; ) تھا جسے عام طور پر **کینس فلم فیسٹیول** کے نام سے جانا جاتا ہے ایک سالانہ فلمی میلہ ہے جو کان، فرانس میں منعقد ہوتا ہے۔

## بیرونی روابط

* Cannes Film Festival official website 
* Cannes Film Festival at the انٹرنیٹ مووی ڈیٹابیس
* The History of the Festival at the official website
* Festival de Cannes at the official website of tourism in France 2017 
* Radio France Internationale coverage of the Cannes Film Festival 2017 
* Cannes Film Festival unofficial blog
* Cannes – A Festival Virgin's Guide – Detailed festival history and information for attendees
* Cannes Film Festival: A Potted History
* 

کان فلم فیسٹیول
زمرہ:فرانس میں فلمی میلے
زمرہ:مئی کی سرگرمیاں
زمرہ:1939ء میں تاسیس شدہ مکرر واقعات
زمرہ:فلمی میلے
زمرہ:ویکی ڈیٹا سے مطابقت رکھنے والی مختصر تفصیل
زمرہ:فرانس میں 1939ء کی تاسیسات
زمرہ:فرانس میں 1946ء کی تاسیسات
زمرہ:1946ء میں تاسیس شدہ مکرر واقعات
زمرہ:فلم
زمرہ:فلموں کی فہرستیں
تارا بائی

**تارابائی بھونسلے** (1675ء – 9 دسمبر 1761ء بمقام ستارا) سنہ 1700ء سے 1708ء تک مرہٹہ سلطنت کی نائب السلطنت رہیں۔ وہ چھترپتی راجا رام بھونسلے کی ملکہ، سلطنت کے بانی شیواجی کی بہو اور شیواجی دوم کی ماں تھیں۔ اپنے شوہر کی وفات کے بعد انھوں نے مغلیہ سلطنت کے خلاف تحریک مقاومت کو زندہ رکھنے میں اہم کردار ادا کیا اور اپنے بیٹے کی نابالغی میں نائب السلطنت کے طور پر کام کرتی رہیں۔

جب تارا بائی نے اپنے بیٹے شیواجی دوم کو کولہاپور کا چھترپتی بنانا چاہا تو شاہو مہاراج اور دوسرے سرداروں نے ان کی مخالفت کی۔ تاہم کانہوجی آنگرے، داماجی تھورٹ، چندرسین جادھو اور دیگر بہت سے سرداروں نے ان کی حمایت کی اور تعاون کیا۔

## سوانح حیات
تارا بائی کا تعلق موہتے قبیلہ سے تھا، ان کے والد مشہور مرہٹہ جرنیل ہمبی راؤ موہتے تھے۔ نیز وہ سوئیرا بائی کی بھتیجی بھی تھیں، اس رشتے سے وہ اپنے شوہر راجا رام کی پھوپھی زاد بہن تھیں۔ سنہ 1700ء میں راجا رام کی وفات ہوئی تو تارا بائی نے اپنے شیرخوار بچے شیواجی دوم کو ان کا جانشین تسلیم کیا اور خود نائب السلطنت کے طور پر کام کرنے لگیں۔

### مرہٹہ افواج کی کمانداری
نائب السلطنت کے طور پر تارا بائی نے اورنگ زیب عالمگیر کی افواج سے جنگ کرنے کی ذمہ داری سنبھالی۔ چونکہ انھیں گھڑ سوار افواج کی نقل و حرکت میں خاصی مہارت حاصل تھی، اس لیے جنگوں کے دوران میں ان کی چالیں کارگر ثابت ہوتیں۔ تارا بائی نے مغلوں سے جنگ جاری رکھی اور اس کی سربراہی کرتی رہی۔ ایک مرتبہ مغلوں سے مصالحت کی کوشش بھی کی جو اس انداز میں کی گئی تھی کہ مغلوں نے اسے فی الفور مسترد کر دیا اور نتیجتاً تارا بائی نے مرہٹہ مقاوت کو جاری رکھا۔ 1705ء تک مرہٹہ نرمدا ندی پار کر کے مالوہ پر حملہ آور ہو چکے تھے۔ سنہ 1707ء میں اورنگ آباد کے قریب واقع خلدآباد میں اورنگ زیب نے وفات پائی، ان کے وفات کی خبر سے مرہٹوں نے سکھ کی سانس لی۔

## حوالہ جات

زمرہ:1675ء کی پیدائشیں
زمرہ:1761ء کی وفیات
زمرہ:اٹھارہویں صدی کی خواتین حکمران
زمرہ:اٹھارہویں صدی کی ہندوستانی خواتین
زمرہ:اٹھارہویں صدی کے ہندوستانی بادشاہ
زمرہ:بھارت کے فوجی رہنما
زمرہ:جنگ میں شریک ہندوستانی خواتین
زمرہ:خواتین فوجی جرنیل
زمرہ:کامنز زمرہ جس کا ربط ویکی ڈیٹا پر ہے
زمرہ:مراٹھی شخصیات
زمرہ:مرہٹہ جنگجو
زمرہ:مرہٹہ سلطنت کی خواتین
زمرہ:ہندو جنگجو
زمرہ:ہندوستانی خاتون شاہی اقتدار
زمرہ:اٹھارہویں صدی کی ہندوستانی شخصیات
زمرہ:ملکہ مائیں
زمرہ:ویکی ڈیٹا سے مختلف مختصر وضاحت
زمرہ:ہندوستان کے نائبین سلطنت
زمرہ:اٹھارہویں صدی کے ہندوستانی سیاستدان
زمرہ:اٹھارہویں صدی کی ہندوستانی خواتین سیاست دان
زمرہ:14 اپریل کی پیدائشیں
زمرہ:بھارتی سیاسی خواتین
زمرہ:مرہٹہ سلطنت
زمرہ:جنگ میں خواتین
زمرہ:نائبین سلطنت
زمرہ:بھارتی شخصیات
ٹرانس ہیومن ازم

**ٹرانس ہیومن ازم** یا **ماورائے انسانیت** ایک عالمگیر ثقافتی تحریک ہے۔ اس کا مقصد ٹرانس ہیومنز پیدا کرنا ہے۔ یہ بنیادی طور پر دنیا کی توجہ اس تصور و ترکیب کی طرف مبذول کروانا چاہتے ہیں کہ سائنس کے مختلف شعبہ جات کے ملاپ سے ہم بہت جلد یا عن قریب ہی رو نما ہونے والے کسی دور میں اس قدر قابل ہو جائیں گے کہ لفظ ’’انسان‘‘ کی بنیادی تعریف اور تصور کو ہمیشہ کے لیے تبدیل کرسکیں۔ اس مثال محاورۃً نہیں بلکہ حقیقتاً اس طور سے کی جاتی ہے کہ اب انسانی ڈی این اے کی زبان کو سائنس دان دوبارہ لکھ سکنے کے قابل ہو چکے ہیں۔ یہ لوگ محض اپنی وراثیاتی بناوٹ تبدیل کرکے اپنے آپ کو ایک زیادہ ارتقا یافتہ نوع میں بدل سکتے ہیں۔ گویا بنی نوع انسان اپنے نوع کے جان داروں کا ورژن 2.0 تخلیق کرنے پر قادر ہو چکے ہیں۔ اس تحریک کو عام طلبہ یا اساتذہ میں ایچ پلس (H +) کے نام سے جانا جاتا ہے۔ یہ دراصل ہیومنز پلس کا اختصار ہے۔ ٹرانس ہیومنز متصورہ طور پر اصل میں ایسے انسان ہوں گے جنھیں دوسرے لفظوں میں ’’زیر ترمیم افراد‘‘ کہہ سکتے ہیں یا اس سے بھی بہتر نام ہوگا ’’ما بعد بنی نوع انسان‘‘۔

## فطری طور پر رو نما ہو رہی تبدیلی
کچھ لوگ انسانوں کی تبدیلیوں کو فطری طور رو نما ہو رہی تبدیلیوں کے ایک سلسلے کے طور پر دیکھتے ہیں۔ اس سلسلے کی ایک کڑی مصنوعی ذہانت تھی۔ اس کے بعد دنیا مائیکرو چپ سے متعارف ہوئی۔ اب یہ دور آیا ہے کہ ٹرانس ہیومن ازم اور رانس ہیومنوں کی دنیا کا تصویر پیش کیا گیا ہے جو ممکن ہے کہ کبھی آگے چل کر حقیقت کا روپ لے لے۔

## عوامی ذریعہ ابلاغ میں
* *ٹرانس ہیومن* کے عنوان سے ایک ٹیلی ویژن فلم جاری ہو چکی ہے۔ اس کی ہدایت ایروینگ گرین نے کی۔ یہ مستقبل پسند، ڈرامائی پیش کش رہی ہے جس میں انسانی نوع کے مسائل اور اس کی کامیابیوں کو پردے پر دکھایا گیا۔ اس میں انسانوں کے لیے ممکنہ ترجیحات اور تبدیلیوں کا بھی مؤثر انداز میں ذکر بھی موجود ہے۔* ایمیزون اسٹوڈیوز میں دو گھنٹے طویل سائنسی موضوع کا ڈراما **ایسٹ آف ویسٹ** اور ** ٹرانس ہیومن** سیریز کی تیاری 2018ء میں شروع ہو گئی ہے۔ یہ دونوں *ہیکمین سیریز * پر مبنی ہیں۔ دی واکینگ ڈیڈمین کے خالق رابرٹ کیرک مین اس سیریز کے ایگزیکٹیو پروڈیوسر ہیں۔ ان کی کمپنی اسکائی باؤنڈ انٹرٹینمنٹ بھی اس تیاری میں شامل ہے۔

## حوالہ جات

زمرہ:1990ء کے متعارفات
زمرہ:ابدیت
زمرہ:تکنیکی تبدیلی
زمرہ:حکیمات
زمرہ:ذیلی ثقافتیں
زمرہ:مستقبلیات
زمرہ:نظریات عقل
زمرہ:ما بعد الطبیعیات
زمرہ:فلسفیانہ نظریات
زمرہ:تاریخ فلسفہ
زمرہ:مصنوعی ذہانت
زمرہ:فلسفیانہ تصورات
زمرہ:حیاتی اخلاقیات
زمرہ:فلسفہ سائنس
زمرہ:معاشرہ میں ٹیکنالوجی
زمرہ:فلسفہ طرزیات
زمرہ:اخلاقیات
زمرہ:معاشرتی تغیر
زمرہ:عمرانی فلسفہ
زمرہ:وجودیات
زمرہ:تاریخ سائنس
زمرہ:فلسفیانہ تحریکیں
زمرہ:ظہورپذیر ٹیکنالوجی
زمرہ:تاریخ افکار
زمرہ:تاریخ اخلاقیات
زمرہ:جسم میں تبدیلی
زمرہ:ویکی ڈیٹا سے مختلف مختصر وضاحت
زمرہ:انسان دوستی
زمرہ:بائیں بازو کی سیاست
زمرہ:ترقی پسندی
زمرہ:معاشرتی انصاف
زمرہ:حریت پسندی
زمرہ:حیاتیاتی انجینئرنگ
زمرہ:سائنس فکشن
زمرہ:علوم حاشیہ
زمرہ:علم اصلاح نوع انسانی
زمرہ:فلسفہ معاصر
زمرہ:انسانی ارتقاء
زمرہ:فلسفیانہ بشریات
میاں شاہ دین

**میاں شاہ دین** (پیدائش: 2 اپریل 1868ء– وفات: 2 جولائی 1918ء) پنجاب سے تعلق رکھنے والے سیاستدان اور جسٹس چیف کورٹ، لاہور تھے۔

## سوانح
متبادل=جسٹس میاں شاہدین|بائیں
میاں شاہ دین کا تعلق باغبانپورہ کے میاں خاندان سے تھا جو ایک نامور آرائیں خاندان تھا۔ اس خاندان کو میاں کا خطاب مغلیہ سلطنت سے ملا۔ والد میاں نظام الدین فاضل بزرگ تھے جبکہ دادا میاں قادر بخش نادر جدید علوم کے علاوہ فارسی اور عربی کے جید عالم تھے۔ مہاراجہ رنجیت سنگھ نے علمی اور عملی قابلیت سے متاثر ہوتے ہوئے نا صرف میاں قادر بخش کو اعلی اعہدوں پر فائز کیا بلکہ شاہی خاندان کے بچوں کی اتالیقی پر مامور کیا۔ طبیعت شعر و سخن پر مائل تھی اور تخلص نادر تھا۔ میاں شاہ دین کی پیدائش 2 اپریل 1868ء کو باغبانپورہ، لاہور میں ہوئی۔ نام شاہ دین اور تخلص ہمایوں تھا۔
برٹش دور کے پہلے مسلمان چیف جسٹس تھے،

## حلیہ
میاں شاہ دین کا قد پست، بدن بھاری، چہرہ کتابی شہابی، پیشانی فراخ، آنکھیں قدرتی طور پر خمار آلود، ناک بلند، ابرو گھنے، ہونٹ پتلے پتلے، بال پیچھے کی طرف کو مڑے ہوئے، داڑھی سیاہ بھری بھری اقر مقطع شکل کی، شکل سے بزرگی کے آثار معلوم ہوتے تھے۔ غالباً یہ حلیہ 1890ء کے بعد کا ہے۔

## تعلیم
میاں شاہ دین کی ابتدائی تعلیم باغبانپورہ میں ہوئی۔ 1874ء میں 6 سال کی عمر میں ناظرہ قرآن ختم کیا۔ مڈل کے امتحان میں اول درجہ حاصل کیا۔ انٹر کے امتحانات میں پنجاب بھر میں انگریزی میں اول آئے۔ بی اے کا امتحان امتیازی حیثیت سے پاس کیا اور 1887ء میں گورنمنٹ کالج یونیورسٹی لاہور سے بی اے کا امتحان پاس کرنے کے بعد مزید تعلیم کے لیے انگلستان چلے گئے۔ 1890ء میں بیرسٹر بن کر واپس لاہور آئے۔ انگریزی خطابات اور اردو تقاریر میں اپنی علمیت اور جودتِ طبع کی ایسی دھاک بٹھائی کہ جامعہ پنجاب، لاہور کی مجلس انتظامیہ کے رکن مقرر کردیے گئے۔ وہ پہلے مسلم طالب علم تھے جو قانون کی اعلیٰ تعلیم کے حصول کے لیے پنجاب سے انگلستان روانہ ہوئے تھے۔10 نومبر 1889ء کو لندن میں جب انجمن اسلامیہ کی بنیاد رکھی گئی تو میاں شاہ دین اِس انجمن میں شامل ہو گئے۔ یہ پہلی مسلم انجمن تھی جو لندن میں تشکیل پائی۔ میاں شاہ دین اِس انجمن کے نائب صدر منتخب کیے گئے۔

## بحیثیت جج
اکتوبر 1908ء میں میاں شاہ دین کو چیف کورٹ آف لاہور کا جج مقرر کر دیا گیا، وہ اِس عہدے پر فائز ہونے والے پہلے مسلمان تھے۔
## اقبال اور ہمایوں
علامہ اقبال کے آپ سے گہرے مراسم تھے۔ 10نومبر 1889ء کو جب لندن میں انجمنِ اسلامیہ کی بنیاد رکھی گئی تو آپ اس میں شامل ہو گئے۔ یہ پہلی مسلم انجمن تھی جس کی بنیاد لندن میں رکھی گئی تھی۔ آپ اس انجمن کے نائب صدر منتخب کیے گئے۔ آپ کے فرزند میاں بشیر احمد نے بعد ازاں آپ کی یاد میں 1923ء میں ہمایوں نامی جریدے کا اجرا کیا۔ اس میں علامہ اقبال کا کلام بھی شائع ہوتا تھا۔ علامہ اقبال نے آپ کی وفات پر ایک نظم لکھی‘ جو بانگِ درا میں ’ہمایوں‘ کے عنوان سے موجود ہے جبکہ آپ کی وفات پر علامہ اقبال نے دو قطعاتِ تاریخ بھی نکالے۔

## وفات
میاں شاہ دین کا انتقال 2 جولائی 1918ء کو 50 سال 3 ماہ کی عمر میں لاہور میں ہوا۔ تدفین اُن کے آبائی میاں قبرستان، واقع باغبانپورہ، لاہور میں کی گئی۔ شاعر مشرق علامہ محمد اقبال نے تاریخ وفات یوں کہی:


 
## مزید دیکھیے

 عدالت عالیہ لاہور
 محمد اقبال
 میاں خاندان، باغبانپورہ

## حوالہ جات

زمرہ:1868ء کی پیدائشیں
زمرہ:1918ء کی وفیات
زمرہ:پاکستان مسلم لیگ کے سیاست دان
زمرہ:تاریخ پنجاب (قبل از تقسیم)
زمرہ:گورنمنٹ کالج یونیورسٹی لاہور کے فضلا
زمرہ:لاہور کے وکلا
زمرہ:لاہوری شخصیات
زمرہ:میاں خاندان
زمرہ:پنجابی شخصیات
زمرہ:برطانوی ہند میں وکلا
زمرہ:صوبہ پنجاب (برطانوی ہند) کی شخصیات
پیشوا

**پیشوا** مرہٹہ سلطنت میں وزیر اعظم کے مساوی ایک عہدہ تھا۔ آغاز میں **پیشوا** چھترپتی (شاہ مرہٹہ) کے ماتحت ہوتا تھا، تاہم بعد میں وہ درحقیقت مرہٹہ رہنما ہوتے تھے۔

## حوالہ جات

زمرہ:ہندو شاہی سلاسل
زمرہ:تاریخ مہاراشٹر
زمرہ:مرہٹہ سلطنت
زمرہ:قومی یا نسلی رہنماؤں کے القاب
زمرہ:پیشوا خاندان
زمرہ:حکومتی سربراہان
زمرہ:ویکی ڈیٹا سے مطابقت رکھنے والی مختصر تفصیل
زمرہ:شاہی القاب
زمرہ:بھارت کی سیاسی تاریخ
زمرہ:عسکری عہدے
زمرہ:سانچہ جات برائے ہندوستانی تاریخ
زمرہ:سیاسی اصطلاحات
زمرہ:ہندوستانی القاب
زمرہ:سربراہان ریاست
زمرہ:ہندوستانی فرماں روا
زمرہ:ایشیا کی سابقہ فرماں روائیاں
نواب

**نواب** (مشرقی ناگری: নবাব/নওয়াব, دیوناگری: नवाब/नबाब, فارسی-عربی: نواب، ) ایک اعزازی لقب ہے جو مغلیہ سلطنت اور دیگر مسلم نوابی ریاستوں میں زیر استعمال تھا۔

## ماخوذ القاب

### نوابزادہ
**نوابزادہ** برصغیر پاک و ہند میں پائے جانے والے شاہی گھرانوں کا لقب ہے جس کا مطلب ہے "نواب کا بیٹا' نواب اپنی اولاد اور رشتہ داروں کو اس لقب سے نوازتے تھے آج یہ لقب گجر اور راجپوت اقوام استعمال کرتی ہیں۔

## حوالہ جات

; ماخذ
* 
* 
* Etymology OnLine
* RoyalArk- here Indian, see also Pakistan extensive genealogies on several dynasties
* WorldStatesmen more concise but more states

زمرہ:اشرافیہ کے القاب
زمرہ:بنگلہ دیش میں القاب
زمرہ:پاکستانی القاب
زمرہ:سربراہان ریاست
زمرہ:شاہی القاب
زمرہ:قومی یا نسلی رہنماؤں کے القاب
زمرہ:ہندوستان کے نواب
زمرہ:ہندوستانی القاب
راجا رام اول

**راجا رام راجے بھونسلے** (24 فروری 1670ء – 3 مارچ 1700ء بمقام سنھ گڑ) مرہٹہ سلطنت کے بانی، چھترپتی شیواجی کے بیٹے اور سمبھاجی کے سوتیلے بھائی تھے۔ سنہ 1689ء میں مغل شہنشاہ اورنگ زیب عالمگیر کے ہاتھوں اپنے بھائی کی وفات کے بعد راجا رام مرہٹہ سلطنت کے تیسرے چھترپتی بنے۔ ان کا عہد حکومت بہت مختصر رہا اور اس عرصے میں وہ مغلوں کے ساتھ ہی مصروف پیکار رہے۔

## ابتدائی زندگی اور خاندان
راجا رام 24 فروری 1670ء کو پیدا ہوئے، وہ اپنے بھائی سمبھاجی سے تیرہ برس چھوٹے تھے۔ اپنے والد شیواجی کی وفات کے بعد سنہ 1680ء میں مرہٹہ سلطنت کے تخت پر بیٹھے۔ تاہم سمبھاجی نے مرہٹہ جرنیلوں کو اپنے ساتھ ملا کر تخت کا دعویٰ کیا۔ راجا رام اور ان کی والدہ قید کر دیے گئے اور ان کے مشیروں کو برخاست کر دیا گیا۔ راجا رام سنہ 1689ء تک سمبھاجی کے قید میں رہے، بعد ازاں مغلوں نے سمبھاجی کو گرفتار کرکے قتل کر دیا اور ان کے خاندان کو قید کرکے لے گئے۔ چنانچہ پھر راجا رام مرہٹہ سلطنت کے جانشین اور اس کے چھترپتی بنے۔

راجا رام نے تین دفعہ شادی کی۔ پہلی شادی دس برس کی عمر میں جانکی بائی سے ہوئی جو شیواجی کے سپہ سالار پرتاپ راؤ گوجر کی پانچ سالہ بیٹی تھی۔ دوسری بیوی تارا بائی تھیں جو پرتاپ راؤ کے جانشین سپہ سالار ہمبی راؤ موہتے کی بیٹی تھیں۔ تیسری شادی راجس بائی سے ہوئی جو کاگل کے بااثر گھاٹگے خاندان سے تھی۔ راجا رام کے تین بیٹے تھے۔ راجا کرن جو ایک باندی سے تھے، شیواجی دوم تارا بائی سے اور سمبھاجی دوم راجس بائی سے ۔

## وفات
راجا رام پھیپھڑوں کے کسی مرض میں مبتلا ہوئے اور پونہ سے قریب واقع سنھ گڑ میں 1700ء کو وفات پائی۔ ان کی بیواؤں میں سے امبیکا بائی نے اپنے شوہر کی وفات پر ستی کیا۔ ان کی دوسری بیگم تارا بائی نے اپنے فرزند شیواجی دوم کو تخت پر بٹھایا اور خود نائب السلطنت بنیں۔ تاہم اورنگ زیب عالمگیر کی وفات کے بعد ان کے جانشینوں نے شاہو مہاراج کو آزاد کر دیا تو تخت کے حصول کے لیے تارا بائی اور شاہو میں ٹھن گئی۔ بالآخر شاہو مہاراج فتحمند رہے اور تخت پر متمکن ہوئے۔

## حوالہ جات

زمرہ:1670ء کی پیدائشیں
زمرہ:1700ء کی وفیات
زمرہ:سترہویں صدی کے ہندوستانی بادشاہ
زمرہ:مرہٹہ سلطنت کی شخصیات
زمرہ:مہاراشٹر کی شخصیات
زمرہ:ہندو فرماں روا
زمرہ:کامنز زمرہ جس کا ربط ویکی ڈیٹا پر ہے
زمرہ:تاریخ ہند کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:بھارت
سلطان زادہ

**سلطان زادہ** () ایک عثمانی لقب ہے جو **سلطان** (سلطنت عثمانیہ کی شاہی خواتین) کے بیٹوں کے لیے استعمال ہوتا ہے۔ اس کا مونث **خانم سلطان** () ہے۔

نوٹ: یاد رہے کہ سلطان کا لقب سلطنت عثمانیہ میں شاہی خواتین کے لیے استعمال ہوتا ہے۔

زمرہ:عثمانی القاب
زمرہ:ترک القاب
بنگلہ دیش کے تھانے

**[[تھانہ]]** () کے معنی کوتوالی یا پولیس اسٹیشن ہیں، تاہم بنگلہ دیش میں اس کے معنی کسی تھانہ کے زیر انتظام ضلع بھی ہو سکتے ہیں۔

## تاریخ
تھانہ بنگلہ دیش کا انتظامی ذیلی ضلع، ایک انتظامی تقسیم تھی۔ 1982ء میں لوکل گورنمنٹ آرڈیننس میں ترمیم کی گئی اور ایک سال بعد موجودہ تھانوں کو ذیلی اضلاع کا نام دیا گیا۔
چند تھانے درج ذیل ہیں۔

* کوتوالی تھانہ
* لال باغ تھانہ
* میرپور ماڈل تھانہ
* سبز باغ تھانہ
* موتی جھیل تھانہ

## حوالہ جات

زمرہ:بنگلہ دیش کی سابقہ ذیلی تقسیمات
دلکشا، لکھنؤ

**دلکشا** (ہندی: दिलकुशा; ) بھارت کی ریاست اتر پردیش کے دار الحکومت شہر لکھنؤ میں ایک رہائشی علاقہ ہے۔ دلکشا کوٹھی یہاں کی قدیم ترین عمارت ہے۔

## بیرونی روابط
*Photograph of the ruined Dilkusha Kothi

زمرہ:لکھنؤ کے محلے
زمرہ:کامنز زمرہ جس کا ربط ویکی ڈیٹا پر ہے
دلکشا، ڈھاکہ

تصغیر|دلکشا محل
**دلکشا** بنگلہ دیش کے دار الحکومت ڈھاکہ میں ایک تجارتی مرکز ہے۔ یہ موتی جھیل تھانہ میں واقع ہے۔ انیسویں اور بیسویں صدی کے شروع میں یہ نواب ڈھاکہ کا باغ ہوا کرتا تھا اور اس میں موجود محل کا نام  **دلکشا** تھا۔

## حوالہ جات

زمرہ:جغرافیہ ڈھاکہ
پرتاپ سنگھ، ستارا

**پرتاپ سنگھ بھوسلے** (18 جنوری 1793ء – 14 اکتوبر 1847ء) مرہٹہ سلطنت، ستارا کے برائے نام حکمران تھے۔ سنہ 1808ء سے 1819ء تک حکمران رہے لیکن اصل اختیارات 1839ء تک پیشواؤں اور راجا ستارا کے پاس رہے اور بعد ازاں برطانویوں نے انھیں معزول کر دیا۔ پرتاپ سنگھ مرہٹہ سلطنت کے بانی چھترپتی شیواجی بھوسلے کی اولاد میں سے تھے اور ستارا کے شاہو دوم کے بڑے بیٹے تھے، اپنے والد کے بعد تخت پر بیٹھے۔

## کار ہائے نمایاں
پرتاپ سنگھ نے پونہ ستارا شاہراہ بنائی اور رجواڑہ کے نام سے ایک نیا محل تعمیر کروایا جو آخری 150 برس تک دربار کے طور پر استعمال ہوتا رہا (اور اب چھترپتی ادین راجے بھوسلے کی ملکیت میں ہے)۔ اسی رجواڑے میں سنہ 1851ء میں اسکول شروع ہوا جس کا نام پرتاپ سنگھ ہائی اسکول تھا۔ اسی اسکول میں چوتھی جماعت تک بابا صاحب امبیڈکر نے تعلیم حاصل کی۔ نیز پرتاپ سنگھ نے ستارا میں ایک کتب خانہ بھی بنوایا تھا جسے 1851ء میں ان کی بیوی نے عوامی کر دیا۔ اس لائبریری کا نام چھترپتی پرتاپ سنگھ مہاراج نگر واچنالیہ ستارا ہے اور نگر واچنالیہ کے نام سے مشہور ہے۔

اسی طرح انھوں نے ستارا، میدھا، مہابلیشور شاہراہ تعمیر کروائی۔ مہابلیشور میں جو برطانویوں کی سیاحت گاہ تھا میلکم پیٹھ بنوایا اور اس کا نام اس وقت کے گورنر بمبئی کے نام پر رکھا۔ نیز انھوں نے انگریزی، فارسی، مراٹھی اور سنسکرت کی تعلیم کے لیے ستارا میں دو اسکول قائم کیے۔

جدید ستارا کی تعمیر بھی پرتاپ سنگھ کا کارنامہ ہے۔ رنگ محل جل کر خاکستر ہو گیا تھا تو انھوں نے اپنے اور اپنے اہل خاندان کی سکونت کے لیے جل مندر کے نام سے ایک محل تعمیر کروایا جہاں آج ادین راجے بھوسلے قیام پزیر ہیں۔ 1839ء میں انھیں معزول کرکے ان کے املاک سے محروم کر اور بنارس جلاوطن کر دیا گیا تھا جہاں گزارے کے لیے انھیں بھتا دیا جاتا۔ ان کے ایک وفادار رنگو باپوجی گپتے نے ان کے لیے سخت قانونی لڑائیاں لڑیں حتیٰ کہ لندن تک پہنچ گئے لیکن سب بے سود ثابت ہوئیں۔

پرتاپ سنگھ کے بعد ان کے بھائی اپا صاحب جانشین ہوئے اور شریمانت مہاراج راجا چھترپتی ستارا کا لقب اختیار کیا۔ اپا صاحب راجا شاہ جی کے نام سے بھی معروف تھے۔

## حوالہ جات

## مزید پڑھیے
* 

زمرہ:1793ء کی پیدائشیں
زمرہ:1847ء کی وفیات
زمرہ:ستارا کے مہاراجا
زمرہ:ویکی ڈیٹا سے مختلف مختصر وضاحت
زمرہ:تاریخ ہندوستان
شاہو دوم، ستارا

**راجا شاہو دوم بھوسلے** (1763 – 3 مئی 1808ء) مرہٹہ سلطنت کے برائے نام چھترپتی تھے۔ ان کے جانشین ان کے بیٹے پرتاپ سنگھ ہوئے تھے۔

## حوالہ جات

زمرہ:1763ء کی پیدائشیں
زمرہ:ستارا کے مہاراجا
زمرہ:1808ء کی وفیات
زمرہ:ویکی ڈیٹا سے مختلف مختصر وضاحت
زمرہ:مرہٹہ سلطنت
راجا رام دوم، ستارا

**راجا رام دوم بھوسلے** مرہٹہ سلطنت کے چھٹے چھترپتی تھے۔ انھیں چھترپتی شاہو نے گود لیا تھا۔ دراصل تارابائی نے انھیں اپنا پوتا بنا کر شاہو مہاراج کی خدمت میں پیش کیا اور شاہو کی وفات کے بعد اقتدار حاصل کرنے کے لیے راجا رام کو استعمال کیا، بعد ازاں اپنے قول سے پھر گئیں اور کہا کہ وہ محض ایک دکھاوا تھا۔ گوکہ پیشوا بالاجی باجی راؤ نے انھیں چھترپتی برقرار رکھا لیکن درحقیقت پیشوا کے ہاتھ میں سارے اختیارات تھے جبکہ راجا رام دوم عملاً کٹھ پتلی تھے۔

## سوانح حیات
سنہ 1740ء کی دہائی میں شاہو مہاراج کے دور حکومت میں تارابائی نے راجا رام دوم کو ان کی خدمت میں یہ کہہ کر پیش کیا کہ یہ ان کا اپنا پوتا ہے اور اس لحاظ سے یہ بچہ شیواجی کی اولاد میں سے ہے۔ تارا بائی نے مزید کہا کہ انھوں نے اس بچے کو پیدائش کے بعد خطرے کے خوف سے چھپا دیا تھا، یہ بچہ ایک راجپوت سپاہی کی بیوی کے ہاتھوں میں پلا بڑھا ہے۔ چنانچہ اس کے بعد شاہو مہاراج نے انھیں اپنا بیٹا بنا لیا۔

شاہو کی وفات کے بعد راجا رام دوم مرہٹہ سلطنت کے نئے چھترپتی بنے۔ جب پیشوا بالاجی باجی راؤ مغل سرحدوں پر تھے تو تارا بائی نے راجا رام کو اکسایا کہ پیشوا بالاجی کو ان کے منصب سے معزول کر دیں۔ جب راجا رام نے ایسا کرنے سے انکار کیا تو تارا بائی نے انھیں 24 نومبر 1750ء کو ستارا میں قید کر دیا۔ بعد ازاں تارا بائی نے کہا کہ یہ ان کا پوتا نہیں ہے بلکہ گوندھالی ذات کا ایک فرد ہے۔

اسیری کے دوران میں راجا رام کی طبیعت بہت خراب رہنے لگی۔ کچھ عرصے بعد تارا بائی نے پیشوا کی برتری کو تسلیم کرتے ہوئے ان سے صلح کر لی۔ 14 ستمبر 1752ء کو جیجوری کے کھنڈوبا مندر میں دونوں نے باہمی صلح کا عہد لیا۔ اس موقع پر تارا بائی نے حلفیہ بیان دیا کہ راجا رام ان کے پوتے نہیں ہیں بلکہ ان کا تعلق گونڈھالی ذات سے ہے۔ تاہم پیشوا نے انھیں چھترپتی برقرار رکھا اور سیاہ سفید کے مالک عملاً پیشوا ہی رہے۔

## حوالہ جات

زمرہ:ستارا کے مہاراجا
زمرہ:مرہٹہ سلطنت کی شخصیات
زمرہ:ویکی ڈیٹا سے مختلف مختصر وضاحت
زمرہ:1726ء کی پیدائشیں
زمرہ:1777ء کی وفیات
زمرہ:ہندوستانی فرماں روا
رام چندر نیل کنٹھ باوڑیکر

**رام چندر نیل کنٹھ باوڑیکر** (1650ء – 1716ء) یا **رام چندر پنت امتیہ** چھترپتی شیواجی کے اشٹ پردھان منڈل میں سے ایک اور وزیر مالیات کے منصب پر 1674ء سے 1680ء تک فائز رہے۔ بعد ازاں وہ چار بادشاہوں سمبھاجی، راجا رام اول، شیواجی دوم اور سمبھاجی دوم کے حکومت پناہ رہے۔ ان کی کتاب ادنیہ پتر دیوانی و فوجی نظم و نسق کے موضوع پر مشہور تصنیف سمجھی جاتی ہے۔ خود رام چندر بھی مرہٹہ سلطنت کے عظیم دیوانی منتظمین، سفارت کاروں اور فوجی حکمت عملی کے ماہرین میں شمار ہوتے ہیں۔

رام چندر پنت وہ واحد شخص ہیں جنھوں نے سلسلہ وار پانچ چھترپتیوں کے تحت مرہٹہ سلطنت کی خدمت کی ہے۔ جب بھی مرہٹہ سلطنت کو خطرہ لاحق ہوتا وہ اپنی فہم اور بصیرت سے اسے حل کرتے، اگر سلطنت کی حفاظت کے لیے طاقت کے استعمال کی ضرورت پیش آتی تو وہ اس سے بھی دریغ نہیں کرتے تھے۔

## ابتدائی زندگی
رام چندر پنت ایک دیشستھ برہمن خاندان میں سنہ 1650ء کے آس پاس پیدا ہوئے۔ ان کے والد کا نام نیل کنٹھ سون دیو تھا جو نیلو سون دیو کے نام سے معروف تھے۔ نیلو سون دیو پہلے مقام محصولات کے محصل (کلکرنی) تھے، بعد میں شیواجی کے دربار میں وزیر ہو گئے۔

ان کا آبائی وطن کلیان بھیونڈی کے قریب واقع کولوان گاؤں تھا۔ رام چندر پنت کے دادا سونو پنت اور چچا اباجی سون دیو شیواجی کے بہت قریب تھے۔ نیز بہتکر خاندان شیواجی مہاراج کے روحانی پیر سمرتھ رام داس کا انتہائی مقرب تھا۔ کہا جاتا ہے کہ نوزائیدہ بچے کا نام "رام چندر" سمرتھ رام داس ہی نے رکھا تھا۔

## بقیہ زندگی
سمبھاجی کی درخواست پر رام چندر پنت نے ادنیہ پتر تحریر کی جو دیوانی و فوجی نظم و نسق کے قوانین میں شاہ کار کی حیثیت رکھتی ہے اور مرہٹہ سلطنت میں اسے معیاری قانون کا درجہ حاصل تھا۔ اس کتاب کا موازنہ چانکیہ کی ارتھ شاستر سے کیا جاتا ہے۔

سنہ 1716ء میں رام چندر پنت نے چھیاسٹھ برس کی عمر میں وفات پائی۔ ان کی زندگی کی یادگاریں پنہالا قلعہ میں محفوظ ہیں اور ان کے ورثا اب بھی گگن باؤڑا قلعے کے قریب رہتے ہیں۔

## حوالہ جات

* ‘Marathi Riyasat’ (Marathi) by Govind Sakharam Sardesai
* 'The New History of Marathas' by Govind Sakharam Sardesai

زمرہ:1650ء کی پیدائشیں
زمرہ:1716ء کی اموات
زمرہ:مہاراشٹر کی شخصیات
زمرہ:مرہٹہ سلطنت کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ضلع پونے کی شخصیات
سمبھاجی

**سمبھاجی** (14 مئی 1657ء – 11 مارچ 1689ء) مرہٹہ سلطنت کے دوسرے چھترپتی اور مرہٹہ سلطنت کے بانی شیواجی کے بڑے بیٹے تھے۔ اپنے والد کی وفات کے بعد ان کے جانشین ہوئے اور نو برس تک حکومت کی۔ ان کے دور حکومت کا بیشتر وقت مغلوں، شیدیوں، میسور اور پرتگیزیوں سے لڑائی میں گذرا۔ سنہ 1689ء میں مغلوں نے سمبھاجی کو گرفتار کرکے قتل کر دیا۔ ان کے بعد مرہٹہ سلطنت کے تخت پر راجا رام اول متمکن ہوئے۔

## ابتدائی زندگی
سمبھاجی کی پیدائش پورندر قلعہ میں ہوئی۔ ان کی والدہ کا نام سائی بائی تھا جو شیواجی کی پہلی بیوی تھی۔ سمبھاجی جب دو برس کے تھے تو ان کی والدہ چل بسی چنانچہ دادی جیجا بائی کے ہاتھوں ان کی پرورش ہوئی۔ نو برس کی عمر میں سمبھاجی کو آمیر کے راجا جے سنگھ اول کے پاس سیاسی یرغمال کے طور پر بھیجا گیا جس سے دراصل معاہدہ پورندر پر عمل آوری کی ضمانت مقصود تھی۔ شیواجی نے 11 جون 1665ء کو مغلوں سے یہ معاہدہ کیا تھا۔ اس معاہدہ کا نتیجہ یہ نکلا کہ سمبھاجی مغل منصب دار بن گئے۔

سمبھاجی اور ان کے والد شیواجی نے مغل شہنشاہ اورنگ زیب عالمگیر کے دربار میں 12 مئی 1666ء کو خود سپردگی کی۔ اورنگ زیب نے انھیں نظر بند کر دیا لیکن یہ کسی طرح 22 جولائی 1666ء کو بھاگ نکلے۔ تاہم 1666ء سے 1670ء کا عرصہ فریقین کے درمیان میں مصالحت، مفاہمت اور انتہائی دوستانہ ماحول میں گذرا۔ اسی دوران میں شیواجی اور سمبھاجی نے سلطنت بیجاپور کے خلاف جنگ میں مغلوں کا ساتھ دیا اور ان کی جانب سے اس جنگ میں شریک رہے۔

### شادی
سمبھاجی نے جیووبائی سے شادی کی، یہ شادی کم اور سیاسی اتحاد زیادہ تھا۔ مرہٹہ رسم کے مطابق انھوں نے اپنا نام یسوبائی کر لیا۔ یسوبائی پلاجی راؤ شرکے کی بیٹی تھی جو طاقت ور دیشمکھ راؤ رانا سوریہ جی راؤ کی شکست کے بعد شیواجی کی خدمت میں آئے تھے۔ اس شادی کے بعد شیواجی کے لیے کوکن کی ساحلی پٹی کا دروازہ کھل گیا۔

## حوالہ جات

زمرہ:1657ء کی پیدائشیں
زمرہ:1689ء کی وفیات
زمرہ:سترہویں صدی کے ہندوستانی بادشاہ
زمرہ:سزائے موت یافتہ بھارتی شخصیات
زمرہ:مراٹھی شخصیات
زمرہ:مغلیہ سلطنت سے سزائے موت یافتہ شخصیات
زمرہ:مہاراشٹر کی شخصیات
زمرہ:ہندو فرماں روا
زمرہ:ہندو شہید
زمرہ:ہندو جنگجو
زمرہ:مرہٹہ جنگجو
زمرہ:اسلام قبول نہ کرنے پر سزائے موت پانے والے لوگ
زمرہ:ویکی ڈیٹا سے مختلف مختصر وضاحت
زمرہ:Harv اور Sfn کے بدون ہدف نقائص
زمرہ:سترہویں صدی میں بھارت سے سزائے موت یافتہ شخصیات
زمرہ:سزائے موت یافتہ فرماں روا
موروپنت تریمبک پنگلے

**موروپنت تریمبک پنگلے** (1620ء – 1683ء) جو **موروپنت پیشوا** کے نام سے معروف ہیں، مرہٹہ سلطنت کے پہلے پیشوا اور شیواجی کے اشٹ پردھان منڈل میں شامل تھے۔

## سوانح حیات
موروپنت سنہ 1620ء میں نیم گاؤں کے ایک دیشستھ برہمن خاندان میں پیدا ہوئے۔ سنہ 1647ء میں مرہٹہ سلطنت کے قیام کی غرض سے وہ شیواجی کے ساتھ ہو گئے۔ وہ ان سپاہیوں میں شامل تھے جنھوں نے 1659ء کی کامیاب جنگ میں شرکت کی تھی۔ یہ جنگ بیجاپور کے عادل شاہ سے ہوئی تھی جس کے فوراً بعد عادل شاہ کے جرنیل افضل خان کی وفات ہوئی۔ سنہ 1659ء میں معرکہ پرتاپ گڑھ میں افضل خان کے مرنے کے بعد جب مرہٹہ افواج بیجاپور کی افواج پر حملہ آور ہوئیں تو ان کی قیادت موروپنت ہی کر رہے تھے۔ 1671ء کے فروری میں مرہٹہ سرداروں کی سربراہی میں مرہٹہ افواج مغربی خاندیس اور باگلان میں مصروف پیکار تھیں تو موروپنت اس وقت بھی شریک لشکر تھے۔ نیز وہ مغلیہ سلطنت کے خلاف ٹرمبکیشور قلعہ اور وانی ڈنڈوری کے معرکوں میں بھی شریک رہے۔ رام نگر فتوحات کا سہرا بھی انہی کے سر ہے۔

سنہ 1664ء میں جب شیواجی نے سورت پر حملہ کیا تو موروپنت بھی ہم رکاب تھے۔ آگرہ سے فرار ہونے کے بعد شیواجی کے فرزند سمبھاجی موروپنت ہی کے اعزہ کے پاس متھرا میں سکونت پزیر تھے۔

موروپنت نے شیواجی کے زیر نگین علاقوں میں محصولات کا بہترین نظام متعارف کرایا تھا اور جنگی قلعوں کے انتظام و انصرام اور دیگر دفاعی امور کے متعلق پالیسی سازی میں ان کا اہم ترین کردار رہا۔ موروپنت ہی پرتاپ گڑھ کی تعمیر و انصرام کے ذمہ دار تھے۔ شیواجی کی وفات کے وقت وہ ضلع ناسک میں قلعہ سے متعلق ترقیاتی سرگرمیوں کے نگران تھے۔

شیواجی کی وفات کے بعد ان کے فرزند سمبھاجی کی کمان میں موروپنت پنگلے سنہ 1681ء میں معرکہ برہانپور میں شریک ہوئے۔
## حوالہ جات

زمرہ:1620ء کی پیدائشیں
زمرہ:1683ء کی وفیات
زمرہ:بھارت کے فوجی رہنما
زمرہ:مرہٹہ سلطنت کی شخصیات
زمرہ:ہندو جنگجو
زمرہ:پیشوا خاندان
زمرہ:ویکی ڈیٹا سے مختلف مختصر وضاحت